open-index/open-wikipedia-markdown huggingface dataset:
ฮูวอนส์ทูบีอะมิลเลียนแนร์?

**ฮูวอนส์ทูบีอะมิลเลียนแนร์?** () เป็นรายการประเภทควิซโชว์ทางโทรทัศน์ ที่มีเงินรางวัลมหาศาลเป็นรางวัล ในการตอบคำถามให้ถูกหมดทุกข้อ ในจำนวนคำถาม 12 หรือ 15 ข้อ โดยมีตัวเลือกให้เลือก และความยากของคำถามค่อย ๆ เพิ่มขึ้นตามข้อหลัง ๆ รูปแบบและลิขสิทธิ์รายการเป็นของโซนีพิกเจอร์สเทเลวิชันอินเตอร์เนชันแนล สำหรับจำนวนเงินรางวัลสูงสุด (ฉบับดั้งเดิมในสหราชอาณาจักร) สูง 1 ล้านปอนด์ ส่วนในประเทศอื่นมักมีเงินรางวัลสูงสุดเป็นหน่วยล้านเช่นกัน จำนวนเงินในต่างประเทศต่าง ๆ อาจแตกต่างกันไปตามค่าเงินของประเทศนั้น 

รายการกำเนิดขึ้นในสหราชอาณาจักร มีพิธีกรคือ คริส แทร์แรนต์ และ เจรามี คลาร์กสัน รูปแบบรายการคิดขึ้นโดยเดวิด บริกส์ ร่วมกับสตีฟ ไนต์และไมค์ ไวต์ฮิลล์ ที่คิดการออกแบบเกมในรายการทางวิทยุช่องแคปิตอลเอฟเอ็มในช่วงเช้า ชื่อของรายการเดิมใช้ชื่อ *Cash Mountain* และเมื่อออกอากาศครั้งแรกในสหราชอาณาจักรเมื่อวันที่ 4 กันยายน ค.ศ. 1998 ก็ถือเป็นรูปแบบรายการเกมโชว์ที่สร้างความประหลาดใจ มีผู้เข้าแข่งขันเพียง 1 คน ที่เน้นภาวะเรื่องการตัดสินใจในแต่ละคำถามมากกว่าความเร็วในการตอบ โดยส่วนมากแล้วแต่ละเวอร์ชันจะไม่กำหนดเวลาในการตอบคำถาม



## ตัวช่วย
* **Phone a Friend** ให้โทรศัพท์หาใครก็ได้ที่ตนเองรู้จักและอ่านคำถามให้ฟัง โดยจะมีเวลาในการสนทนาทั้งหมดแค่ 30 วินาที
* **Ask The Audience**ให้ผู้ชมโหวตว่าข้อใดควรตอบเป็นโพลออกมาเป็นเปอร์เซนต์
* **Jump the Question** ข้ามคำถามนั้นไปเลยแต่จะไม่ได้เงินรางวัลในข้อนั้น ซึ่งสามารถใช้ได้ในทุกๆ ข้อแต่ไม่สามารถใช้ในข้อสุดท้ายได้
* **50:50** รายการจะตัดคำตอบที่ผิดให้ 2 ตัวจึงเหลือ 1 ถูกและ 1 ผิด
* **Switch the Question** เป็นการเปลี่ยนคำถามในระดับเงินรางวัลที่เท่าเดิม
* **Double Dip** ให้สิทธิ์ในการตอบ 2 ครั้งในคำถามข้อนั้นๆ
* **Ask the Expert** ให้ปรึกษาผู้ที่รอบรู้ผ่านระบบสไกป์
* **Three Wise Men** ผู้รอบรู้ 3 คน จะช่วยกันบอกคำตอบให้ผู้แข่งขัน โดยมีเวลาเพียง 30 วินาที
***Ask the Host** ผู้เล่นสามารถถามหรือรับฟังคำแนะนำจากพิธีกรได้
***Crystal Ball** สามารถดูเงินรางวัลที่อยู่ในคำถามก็ได้
** โดยปกติแล้วจะมีตัวช่วยให้แค่ 3 ถึง 4 ตัวเท่านั้นซึ่งตลอดระยะเวลาที่ออกอากาศได้มีการสลับสับเปลี่ยนตัวช่วยกันไปเรื่อยๆ แต่อย่างไรก็ตามก็จะอยู่ใน 8 ตัวนี้
**

## ผู้ชนะ

### [[สหรัฐอเมริกา]]
จอห์น คาร์เพนเตอร์ จาก แฮมเดน คอนเนตทิคัต เป็นผู้ชนะเงินล้านคนแรกในประวัติศาสตร์ของโทรทัศน์โดยเข้าร่วมในเกมเวอร์ชันอเมริกา (Who Wants To Be A Millionaire) เมื่อวันที่ 19 พฤศจิกายน 1999ประธานาธิบดีสหรัฐฯคนไหนที่ปรากฏในซีรีส์โทรทัศน์ "Laugh-In" Lyndon Johnson, Richard Nixon, Jimmy Carter, Gerald Ford
จอห์น คุณมีเวลา 30 วินาที เริ่ม

หวัดดีพ่อ

ไง

เอ่อ... จริงๆ แล้วผมไม่ได้ให้พ่อมาช่วยแค่อยากให้พ่อรู้ว่าผมกำลังจะชนะเงินล้าน

(7 วินาที) เพราะว่า Richard Nixon คือคำตอบสุดท้ายครับ

โอ้ มาย ก้อดดด ผมไม่รู้จะพูดยังไงดีกับคำตอบสุดท้ายที่คนทั่วโลกกำลังลุ้นเขาคือผู้ชนะเงินล้าน!!!
   
### ประเทศไทย
ในประเทศไทย มีผู้พิชิตเงินล้านในรายการเกมเศรษฐีเพียงคนเดียวคือ คุณศิกษก บรรลือฤทธิ์ เมื่อเดือนตุลาคม 2543 กับคำถามข้อสุดท้ายที่ว่า สัตว์เลื้อยคลานใดมีหัวใจสี่ห้อง 1.งู 2.เต่า 3.จระเข้ 4.จิ้งเหลน และเขาก็ตอบว่า จระเข้ ทำให้ได้เงินหนึ่งล้านบาทได้สำเร็จ

## รายการต่างประเทศ
* '''เกมเศรษฐี''' - รายการคล้ายกันของไทยจากรูปแบบเดิม
***Who Wants to be A Millionaire?** - รุ่นต้นฉบับ (อังกฤษ)

## ดูเพิ่ม
* เกมเศรษฐี (รายการโทรทัศน์)

หมวดหมู่:ควิซโชว์
หมวดหมู่:เกมโชว์บริติช
หมวดหมู่:แฟรนไชส์โทรทัศน์
นาดีน กอร์ดิเมอร์

**นาดีน กอร์ดิเมอร์** () (20 พฤศจิกายน ค.ศ. 1923 – 13 กรกฎาคม ค.ศ. 2014) นาดีน กอร์ดิเมอร์เป็นนักเขียน, นักเขียนบทละคร และ นักเคลื่อนไหวทางการเมืองคนสำคัญชาวแอฟริกาใต้ กอร์ดิเมอร์ได้รับรางวัลโนเบลสาขาวรรณกรรม ในปี ค.ศ.  1991 งานเขียนของกอร์ดิเมอร์เป็นงานเขียนที่เกี่ยวกับจริยธรรมและปัญหาเรื่องผิวโดยเฉพาะการกีดกันเรื่องผิวในแอฟริกาใต้ นาดีน กอร์ดิเมอร์เป็นผู้มีบทบาทสำคัญในขบวนการต่อต้านการถือผิว และเข้าเป็นสมาชิกของพรรคสมัชชาแห่งชาติแอฟริกาในยุคที่เป็นพรรคนอกกฎหมาย เมื่อไม่นานมานี้ก็ได้เข้ามามีบทบาทในกำจัดเอชไอวี

## อ้างอิง

* "A Writer's Life: Nadine Gordimer", 3 April 2006, Telegraph.

หมวดหมู่:นักเขียนชาวแอฟริกาใต้
หมวดหมู่:นักเขียนชาวยิว
หมวดหมู่:นักเขียนบทละคร
หมวดหมู่:นักเคลื่อนไหวทางการเมือง
หมวดหมู่:บุคคลในคริสต์ศตวรรษที่ 20
หมวดหมู่:ผู้ได้รับรางวัลโนเบลสาขาวรรณกรรม
หมวดหมู่:ชาวแอฟริกาใต้ผู้ได้รับรางวัลโนเบล
หมวดหมู่:ผู้หญิงผู้ได้รับรางวัลโนเบล
หมวดหมู่:บุคคลจากจังหวัดเคาเต็ง
ท็อปอวอร์ด

**ทีวีพูล ท็อป ออฟ โพลล์** หรือ ปัจจุบันเรียกว่า**ท็อปอวอร์ด** (Top Awards) เป็นการมอบรางวัลให้แก่คนบันเทิงสาขาต่างๆ จัดโดยนิตยสารทีวีพูลร่วมกับสวนดุสิตโพลล์ โดยการรวบรวมคะแนนโหวตของประชาชนที่ส่งโหวตเข้ามาจาก 10 คนเหลือ 5 คนสุดท้าย ซึ่งท็อปอวอร์ดจัดมาหลายครั้งแล้ว ดังนี้

*ท็อปอวอร์ด 2000
*ท็อปอวอร์ด 2001
*ท็อปอวอร์ด 2002
*ท็อปอวอร์ด 2003
*ท็อปอวอร์ด 2004
*ท็อปอวอร์ด 2005
*ท็อปอวอร์ด 2006
*ท็อปอวอร์ด 2007
*ท็อปอวอร์ด 2008
*ท็อปอวอร์ด 2009
*ท็อปอวอร์ด 2010
*ท็อปอวอร์ด 2012

หมวดหมู่:รางวัลดนตรี
หมวดหมู่:รางวัลโทรทัศน์
หมวดหมู่:รางวัลภาพยนตร์ไทย
แคต สตีเวนส์

**ยูซุฟ อิสลาม** หรือ **ยูซุฟ** ()  นักร้อง นักดนตรี และนักแต่งเพลงชาวอังกฤษ เป็นที่รู้จักกันในชื่อ **แคท สตีเวนส์**  () มีชื่อจริงว่า **สตีเวน ดีมีทรี จอร์จิโอ**  บิดามีเชื้อสายกรีก-ไซปรัส มารดามีเชื้อสายสวีเดน

แคท สตีเวนส์มีชื่อเสียงในช่วงต้นทศวรรษ 1970 โดยอัลบั้ม *Tea for the Tillerman* (1970) และ *Teaser and the Firecat* (1971) ของเขาได้การรับรองแผ่นเสียงทองคำขาวจากสมาคมผู้ประกอบกิจการเพลงของสหรัฐอเมริกา  และอัลบั้ม *Catch Bull at Four* (1972) ขึ้นถึงอันดับหนึ่งของนิตยสารบิลบอร์ดติดต่อกันสามสัปดาห์   ผลงานของเขาได้รับการบันทึกเป็นหนึ่งใน 500 อัลบั้มที่ดีที่สุดตลอดกาล โดยนิตยสารโรลลิงสโตน   ผลงานเพลงที่มีชื่อเสียง เช่น "Morning Has Broken", "Moonshadow", "The First Cut Is the Deepest" และ "Peace Train"

ในปี ค.ศ. 1968 แคท สตีเวนส์ล้มป่วยเป็นวัณโรค จึงตั้งข้อสงสัยกับตัวเองเกี่ยวกับชีวิตและพระเจ้า หลังจากหายจากโรคเขาจึงปฏิญาณตนว่าจะอุทิศตนเพื่อรับใช้พระผู้เป็นเจ้า   ในปี ค.ศ. 1977 แคท สตีเวนส์ได้เปลี่ยนไปนับถือศาสนาอิสลาม  เปลี่ยนชื่อเป็น ยูซุฟ อิสลาม ในปลายปี ค.ศ. 1979 และหันหลังให้กับวงการดนตรีขณะกำลังมีชื่อเสียง โดยอุทิศตนให้กับการเผยแพร่ศาสนา ทำมูลนิธิเพื่อการกุศล และช่วยเหลือเด็กกำพร้า

ในปี ค.ศ. 2000 เขาเคยถูกทางการอิสราเอลปฏิเสธการเดินทางเข้าประเทศ ด้วยข้อกล่าวหาว่าเขาให้ทุนสนับสนุนการดำเนินงานของกลุ่มติดอาวุธฮามาส  ซึ่งทำให้ชื่อของเขาอยู่ในรายชื่อเฝ้าระวังของเอฟบีไอ ต่อมาในปี ค.ศ. 2004 ระหว่างการเดินทางจากอังกฤษไปยังสหรัฐอเมริกา พร้อมกับดอลลี พาร์ตัน ระบบคอมพิวเตอร์ของกองตรวจคนเข้าเมืองสหรัฐ ได้ปฏิเสธการเดินทางเข้าประเทศของเขา และถูกส่งตัวกลับ  เหตุการณ์นี้กลายเป็นข่าวใหญ่ในระดับนานาชาติ  ทำให้นายแจ็ก สตรอว์ รัฐมนตรีต่างประเทศของอังกฤษต้องหารือในเรื่องนี้กับพลเอกคอลิน พอเวลล์ รัฐมนตรีต่างประเทศสหรัฐอเมริกา   เขาได้ออกแถลงการณ์ว่าเหตุการณ์นี้น่าจะเกิดจากความเข้าใจผิด ชื่อของเขาในภาษาอาหรับสะกดเหมือนกับ "ยูซเซฟ อิสลาม" (Youssef Islam) ซึ่งเป็นบุคคลในรายชื่อเฝ้าระวัง  ต่อมาเขาได้รับอนุญาตให้เดินทางเข้าสหรัฐอเมริกาในปลายปี ค.ศ. 2006 

ในปี ค.ศ. 2006 เขากลับมาเล่นดนตรีเป็นครั้งแรกในรอบ 28 ปี โดยออกผลงานในชื่อ **ยูซุฟ** อัลบั้ม *An Other Cup* (2006)  และ *Roadsinger* (2009)

## อ้างอิง

## แหล่งข้อมูลอื่น
* 
* Yusuf Islam's official website 

หมวดหมู่:นักร้องอังกฤษ
หมวดหมู่:นักดนตรีชาวอังกฤษ
หมวดหมู่:นักแต่งเพลงชาวอังกฤษ
หมวดหมู่:บุคคลจากศาสนาคริสต์ที่เปลี่ยนไปนับถือศาสนาอิสลาม
หมวดหมู่:ศิลปินสังกัดไอแลนด์เรเคิดส์
หมวดหมู่:ศิลปินสังกัดเอแอนด์เอ็มเรเคิดส์
หมวดหมู่:ศิลปินสังกัดโพลีดอร์เรเคิดส์
หมวดหมู่:ศิลปินสังกัดแอตแลนติกเรเคิดส์
หมวดหมู่:ชาวอังกฤษเชื้อสายไซปรัส
หมวดหมู่:ชาวอังกฤษเชื้อสายกรีก
หมวดหมู่:ชาวอังกฤษเชื้อสายสวีเดน
หมวดหมู่:มุสลิมชาวอังกฤษ
หมวดหมู่:บุคคลจากมาร์ลีบัน
ปลาเสือข้างลาย

**ปลาเสือข้างลาย** () เป็นปลาน้ำจืดขนาดเล็กชนิดหนึ่งในวงศ์ปลาตะเพียน (Cyprinidae) ลักษณะคล้ายกับปลาตะเพียนขนาดเล็ก มีพื้นลำตัวสีเหลืองอมส้ม มีจุดเด่นคือ แถบสีดำพาดขวางลำตัวทั้งหมด 5 แถบ 2 แถบแรกพาดผ่านตาและหน้าครีบหลัง แถบที่ 3 พาดผ่านโคนครีบหลังและสันหลัง แถบที่ 4 พาดผ่านโคนครีบก้นและลำตัว ส่วนแถบที่ 5 ที่โคนหาง ครีบหลังสั้นและครีบก้นมีสีเหลือง มีหนวดที่มุมปากบนหนึ่งคู่  แต่แถบที่ 3 นั้นสั้นพาดเพียงครึ่งนึงเท่านั้น      ซึ่งปลาเสือข้างลายนั้นมีลักษณะคล้ายคลึงกับปลาเสือสุมาตรา (*P. tetrazona*) ซึ่งเป็นปลาที่อยู่ในสกุลเดียวกันมาก  แต่ไม่พบในประเทศไทย

ปลาเสือข้างลาย จัดเป็นปลาขนาดเล็กมีอุปนิสัยชอบอยู่รวมกันเป็นฝูงใหญ่ในแหล่งน้ำทั่วประเทศไทยและประเทศกัมพูชารวมทั้งลำธารหรือน้ำตกบนภูเขาด้วย โดยมักอาศัยอยู่ในบริเวณกลางน้ำที่มีพืชพรรณไม้น้ำขึ้นหนาแน่น ขนาดโตเต็มที่ไม่เกิน 5 เซนติเมตร กินอาหารได้แก่ พืชน้ำและสัตว์น้ำขนาดเล็ก  ปลาตัวผู้ในฤดูผสมพันธุ์จะมีริมฝีปากแดงเรื่อสดใสเห็นได้ชัดเจน โดยวางไข่ติดกับพืชไม้ชนิดต่าง ๆ ไข่ไว้เวลาฟักเป็นเวลาประมาณ 24 ชั่วโมง 

ปลาเสือข้างลาย เป็นปลาน้ำจืดไทยอีกชนิดหนึ่งที่นิยมเลี้ยงกันเป็นปลาสวยงาม แต่ทว่าที่พบขายกันส่วนใหญ่ในตลาดปลาสวยงาม จะเป็นปลาเสือสุมาตราเสียมากกว่า 

## อ้างอิง

## แหล่งข้อมูลอื่น
* รูปและข้อมูลปลาเสือข้างลาย

หมวดหมู่:วงศ์ปลาตะเพียน
หมวดหมู่:ปลาน้ำจืด
หมวดหมู่:ปลาที่พบในประเทศไทย
หมวดหมู่:ปลาตู้
หมวดหมู่:ปลาน้ำตกและลำธาร
ภาษาอาหรับเลอวานต์

**ภาษาอาหรับเลอวานต์** (Levantine Arabic; ภาษาอาหรับ:  شامي Shami) หรือ**ภาษาอาหรับตะวันออก** เป็นกลุ่มของภาษาอาหรับที่มีการพูดแพร่กระจายในฉนวนชายฝั่งยาว 100 กิโลเมตร ของทะเลเมดิเตอร์เรเนียนตะวันออก ซึ่งบริเวณนี้เรียกว่าเลอวานต์ ครอบคลุมบริเวณในซีเรีย อิสราเอล ปาเลสไตน์ จอร์แดนตะวันตกและเลบานอน ซึ่งเป็นฝั่งตะวันตกของดินแดนพระจันทร์เสี้ยวอันอุดม ภาษาอาหรับเลอวานต์แบ่งได้เป็น 6 สำเนียงย่อยคือ
* ภาษาอาหรับเลบานอน ใช้ในเลบานอนและเทือกเขานุศัยรียะห์ในซีเรีย
* ภาษาอาหรับซีเรียเหนือ ในอเลปโป
* ภาษาอาหรับซีเรียกลาง จากดามัสกัสไปถึงฮามาห์
* ภาษาอาหรับปาเลสไตน์ ในเขตชนบทไปจนถึงเบธเลเฮมและจอร์แดนตะวันตก
* ภาษาอาหรับปาเลสไตน์ในเขตเมือง ได้แก่ เฮบรอน เยรูซาเลม ไฮฟา นาบลุส จาฟฟา นาซาเร็ธ 
* ภาษาอาหรับปาเลสไตน์เบดูอิน ใช้ทางตอนใต้ของปาเลสไตน์และจอร์แดน
ลักษณะที่ต่างจากภาษาอาหรับสำเนียงอื่นๆ ได้แก่ 
* รูปแบบการเน้นหนักแบบปิด
* เปลี่ยนเสียง –ah เป็น –eh
* มีการออกเสียงและคำศัพท์ของภาษาอราเมอิกปนเข้ามา
สำเนียงย่อยของภาษาอาหรับกลุ่มนี้ อาจมีเอกลักษณ์ที่เป็นของตนเอง เช่น
* มีเสียง /aː/
* มีเสียงกล้ำ /aj/ และ /aw/
* อนุรักษ์เสียง ﺙ /θ/, ﺫ /ð/, และ ﻅ /ðˁ/
หมวดหมู่:ภาษาอาหรับ
หมวดหมู่:ภาษาในตะวันออกกลาง
หมีเหม็น

**หมีเหม็น**, **หมี่** หรือ **หมูทะลวง** (จันทบุรี) (; ภาษาชอง: กำปรนบาย; ภาษามลายูปัตตานี: มือเบาะ) เป็นพืชในวงศ์ Lauraceae พบในป่าดงดิบตั้งแต่ อินเดีย เนปาล ไปจนถึงเกาะบอร์เนียว เป็นไม้ยืนต้นขนาดเล็ก ใบเดี่ยว เรียงสลับ ดอกสีขาวอมเหลือง ออกตามง่ามใบ ผลอ่อนสีเขียวผลแก่สีแดง-ดำ รับประทานได้ ขยายพันธุ์ด้วยการเพาะเมล็ด ทางยาสมุนไพรใช้ได้หลายส่วน เช่น ใช้รากแก้ปวดกล้ามเนื้อ เปลือกแก้ปวดมดลูก เมล็ดตำพอกฝี เป็นต้น

## อ้างอิง
* หมีเหม็น

หมวดหมู่:วงศ์อบเชย
หมวดหมู่:พืชที่รับประทานได้
หมวดหมู่:สมุนไพร
มาตรดัชนีหักเห

**มาตรดัชนีหักเห** () เป็นเครื่องมือวัดความเค็มของน้ำโดยใช้ดัชนีหักเหแสงของน้ำ คลื่นแสงที่ผ่านฟิล์มบางของน้ำจะหักเหหรือเลี้ยวเบนโดยน้ำ ปริมาณของการหักเหเรียกดัชนีการหักเห ขึ้นกับปริมาณเกลือที่ละลายอยู่ในน้ำ ความเค็มสูง ดัชนีการหักเหจะสูงด้วย รีเฟรกโตมีเตอร์ประกอบด้วยปริซึมอยู่ที่ปลายของท่อที่มีเลนส์

## แหล่งข้อมูลอื่น
*Refractometer - Gemstone Buzz  uses, procedure & limitations.
*Rayleigh Refractometer: Operational Principles 

หมวดหมู่:ทัศนูปกรณ์
หมวดหมู่:อุปกรณ์วิทยาศาสตร์
หมวดหมู่:เครื่องมือวัด
เลนนี แครวิตซ์

**ลีโอนาร์ด อัลเบิร์ต "เลนนี" แครวิตซ์** () เกิดเมื่อวันที่ 26 พฤษภาคม ค.ศ. 1964 เป็นนักร้อง-นักแต่งเพลงชาวอเมริกัน เป็นโปรดิวเซอร์เพลงและผู้เรียบเรียงเพลงที่มีแนวเพลงแบบย้อนยุค มีส่วนประกอบของดนตรีแนวร็อก โซล ฟังก์ เร้กเก้ ฮาร์ดร็อก ไซเคเดลิก โฟล์กและบัลลาด

นอกจากที่เขาจะร้องนำและร้องประสานในเพลง แครวิตซ์ยังเล่นดนตรี กีตาร์ เบส กลอง คีย์บอร์ด เพอร์คัชชัน ด้วยตัวเขาเองระหว่างการบันทึกเสียง เขาเคยได้รับรางวัลแกรมมีสาขานักร้องเพลงร็อกชาย 4 ปีติดต่อกันตั้งแต่ปี 1999 ถึง 2002 นอกจากนั้นเขายังได้รับการเสนอชื่อเข้าชิงและได้รับรางวัลจากรางวัลอื่นอย่าง อเมริกันมิวสิกอวอร์ดส เอ็มทีวีวิดีโอมิวสิกอวอร์ดส เรดิโอมิวสิกอวอร์ดส บริตอวอร์ดส และบล็อกบัสเตอร์เอนเตอร์เทนเมนต์อวอร์ดส

## ผลงานเพลง
**[[Let Love Rule]]* (1989)
**[[Mama Said (Lenny Kravitz album)|Mama Said]]* (1991)
**[[Are You Gonna Go My Way]]* (1993)
**[[Circus (Lenny Kravitz album)|Circus]]* (1995)
**[[5 (Lenny Kravitz album)|5]]* (1998)
**[[Lenny (album)|Lenny]]* (2001)
**[[Baptism (Lenny Kravitz album)|Baptism]]* (2004)
**[[It Is Time for a Love Revolution]]* (2008)
**[[Black and White America]]* (2011)
**Strut* (2014)
* *Raise Vibration* (2018)
* *Blue Electric Light* (2024)

## ผลงานการแสดง

## แหล่งข้อมูลอื่น

*Lenny Kravitz official site 
*Lenny Kravitz official blog
*Lenny Kravitz interview by Pete Lewis, 'Blues & Soul' July 2009 

หมวดหมู่:นักร้องอเมริกัน
หมวดหมู่:นักแสดงอเมริกัน
หมวดหมู่:นักดนตรีชาวอเมริกัน
หมวดหมู่:นักแต่งเพลงชาวอเมริกัน
หมวดหมู่:โปรดิวเซอร์เพลงชาวอเมริกัน
หมวดหมู่:ศิลปินสังกัดเวอร์จิ้นเรเคิดส์
หมวดหมู่:ชาวอเมริกันเชื้อสายแอฟริกา
หมวดหมู่:ชาวอเมริกันเชื้อสายยิว
หมวดหมู่:ชาวอเมริกันเชื้อสายยูเครน
หมวดหมู่:ชาวอเมริกันเชื้อสายบาฮามาส
หมวดหมู่:ผู้ที่ได้รับรางวัลแกรมมี
หมวดหมู่:ผู้กำกับมิวสิกวิดีโอชาวอเมริกัน
หมวดหมู่:นักออกแบบเครื่องเรือนชาวอเมริกัน
หมวดหมู่:บุคคลจากแมนแฮตตัน
หมวดหมู่:บุคคลจากบรุกลิน
ระยะเชิงมุม

ในทางคณิตศาสตร์ (หรือกล่าวให้ตรงคือในสาขาเรขาคณิตและตรีโกณมิติ) รวมถึงวิทยาศาสตร์ธรรมชาติทั้งหมด (รวมถึงดาราศาสตร์, ธรณีฟิสิกส์, ฯลฯ) **ระยะเชิงมุม** () ระหว่างจุดสองจุดซึ่งสังเกตได้จากตำแหน่งที่แตกต่างกัน หมายถึง ขนาดของมุมระหว่างทิศทาง 2 ทิศทางซึ่งเกิดจากผู้สังเกตมุ่งไปยังวัตถุทั้งสองนั้น คำว่า ระยะเชิงมุม จึงมีความหมายจริงในลักษณะของ "มุม" แต่ใช้ในการอธิบายความหมายถึง "ระยะทาง" เชิงเส้นระหว่างวัตถุ (ตัวอย่างเช่น การพิจารณาระยะห่างของดาวฤกษ์ เมื่อสังเกตจากบนโลก)

## การวัด
เนื่องจากระยะเชิงมุมมีความหมายจริงในลักษณะของมุม ดังนั้นการตรวจวัดจะได้หน่วยเป็นมุม เช่น องศา หรือ เรเดียน โดยใช้เครื่องมือวัดเช่น goniometer หรือทัศนูปกรณ์อื่นที่ออกแบบมาสำหรับวัดและบันทึกทิศทางโดยตรงและอ่านค่ามุมเปรียบเทียบกัน (เช่น กล้องโทรทรรศน์)

## สมการ
ในการคำนวณระยะเชิงมุมในหน่วย พิลิปดา สำหรับระบบดาวคู่ ดาวเคราะห์นอกระบบ วัตถุในระบบสุริยะ และวัตถุท้องฟ้าอื่น ๆ เราจะใช้ระยะทางโคจร (กึ่งแกนเอก) ในหน่วยดาราศาสตร์ หารด้วย ระยะห่างดาวฤกษ์ ในหน่วยพาร์เซก  สมการดังนี้

:\theta = \frac {a}{D} 

## ดูเพิ่ม

* Angular mil
* Grad (angle)
* Hour angle
* Central angle

หมวดหมู่:มาตรดาราศาสตร์
หมวดหมู่:ตรีโกณมิติ
ซะฮิบ ชีฮับ

**ซะฮิบ ชีฮับ** ()  นักแซกโซโฟนแจ๊สชาวอเมริกัน เคยมีผลงานร่วมกับทีโลเนียส มังค์ ดิซซี กิลเลซพี อาร์ต แบลคคี เบนนี กอลสัน ไมล์ส เดวิส และอาร์ต ฟาร์เมอร์ ในแนวฮาร์ดบ็อพ   และเคยมีผลงานร่วมกับควินซี โจนส์

ซะฮิบ ชีฮับ เล่นแซกโซโฟนทั้งแบบอัลโต แบริโทน และโซปราโน ส่วนมากจะเล่นแบริโทนแซก ทั้งยังเป็นนักดนตรีแจ๊สคนแรกๆ ที่นำฟลุต มาเล่นกับดนตรีในแนวบ็อพ 

ซะฮิบ ชีฮับ เดิมมีชื่อว่า **เอ็ดมอนด์ เกรกอรี** (Edmond Gregory)  เขาเป็นนักดนตรีอเมริกันคนแรกๆ ที่เปลี่ยนไปนับถือศาสนาอิสลามในปี ค.ศ. 1947 และเปลี่ยนชื่อเป็นภาษาอาหรับ 

## อ้างอิง

หมวดหมู่:นักดนตรีแจ๊สชาวอเมริกัน
หมวดหมู่:นักแซกโซโฟน
หมวดหมู่:มุสลิมชาวอเมริกัน
หมวดหมู่:บุคคลจากศาสนาคริสต์ที่เปลี่ยนไปนับถือศาสนาอิสลาม
หมวดหมู่:ศิลปินสังกัดซาวอยเรเคิดส์
หมวดหมู่:ศิลปินสังกัดแอตแลนติกเรเคิดส์
หมวดหมู่:บุคคลจากรัฐจอร์เจีย
ปลาเสือสุมาตรา

**ปลาเสือสุมาตรา** () เป็นปลาน้ำจืดขนาดเล็กชนิดหนึ่งที่อยู่ในวงศ์ปลาตะเพียน (Cyprinidae) วงศ์ย่อย Cyprininae มีรูปร่างคล้ายปลาตะเพียนขนาดเล็ก และมีลักษณะคล้ายคลึงกับปลาเสือข้างลาย (*P. partipentazona*) ซึ่งเป็นปลาที่อยู่ในสกุลเดียวกันมาก โดยมีพื้นลำตัวสีเหลืองอมส้มเหมือนกัน ต่างกันที่แถบดำของปลาเสือสุมาตรานั้นมีทั้งหมด 4 แถบ และขนาดลำตัวของปลาเสือสุมาตรานั้นจะใหญ่กว่าเล็กน้อย 

โตเต็มที่มีขนาดไม่เกิน 7 เซนติเมตร
มีอายุขัยไม่เกิน 1 ปี
พบในประเทศอินโดนีเซีย ที่เกาะบอร์เนียวและสุมาตรา โดยไม่พบในประเทศไทย มีอุปนิสัยคล้ายคลึงกับปลาเสือข้างลาย คือ ชอบอยู่รวมกันเป็นฝูงในบริเวณกลางน้ำ ในแหล่งน้ำสะอาดที่มีพืชพรรณไม้น้ำขึ้นหนาแน่น อาหารได้แก่ อินทรีย์สารและสัตว์น้ำขนาดเล็ก 

ปลาเสือสุมาตรานั้นได้ถูกนิยมเลี้ยงเป็นปลาสวยงามมาช้านานแล้ว ด้วยเป็นปลาที่มีราคาถูก เลี้ยงง่าย เพาะขยายพันธุ์ได้ง่าย จึงมีผู้เพาะขยายออกเป็นสีสันต่าง ๆ ที่ต่างจากเดิม เช่น ปลาเผือก หรือ ปลาเสือสุมาตราเขียว เป็นต้น ซึ่งอุปนิสัยในสถานที่เลี้ยงนั้น ปลาเสือสุมาตรานับว่าเป็นปลาที่มีนิสัยก้าวร้าวพอสมควร มักไล่ตอดปลาชนิดอื่นที่ว่ายน้ำช้ากว่า เช่น ปลาทอง หรือ ปลาเทวดา จึงมักนิยมเลี้ยงแต่เพียงชนิดเดียว หรือเลี้ยงรวมกับปลาชนิดอื่นที่ใกล้เคียงกันโดยเฉพาะในตู้ไม้น้ำ

และด้วยความที่มีลักษณะคล้ายคลึงกับปลาเสือข้างลายมากประกอบกับที่นิยมเป็นปลาสวยงามมาช้านาน จึงทำให้เกิดความเข้าใจกันอยู่เสมอว่า ปลาเสือสุมาตรานั้นเป็นปลาชนิดเดียวกันกับปลาเสือข้างลายและเป็นปลาพื้นถิ่นของไทย เป็นต้น 

## อ้างอิง

## แหล่งข้อมูลอื่น

* มาลองเพาะเสือสุมาตรากันดูไหมฮะ...สร้างเงิน สร้างรายได้ ได้นะ
* รูปและข้อมูลปลาเสือสุมาตรา

หมวดหมู่:วงศ์ปลาตะเพียน
หมวดหมู่:ปลาตู้
หมวดหมู่:ปลาน้ำจืด
เฮปตาคลอร์

**เฮปตาคลอร์** (Heptachlor) เป็นสารประกอบกลุ่มออร์กาโนคลอรีนที่ใช้เป็นยาฆ่าแมลง ปกติเป็นผงสีขาว Rachel Carson เป็นคนแรกที่ตั้งคำถามถึงความปลอดภัยของการใช้เฮปตาคลอร์และยาฆ่าแมลงที่มีคลอรีนเป็นองค์ประกอบอื่นๆ ใน พ.ศ. 2505  โครงสร้างของเฮปตาคลอร์คงตัวมากจึงอยู่ในสิ่งแวดล้อมได้นานเป็นสิบปี  USEPA ได้จำกัดการใช้เฮปตาคลอร์แล้วในปัจจุบัน  

## อ้างอิง

## แหล่งข้อมูลอื่น
* ASTDR ToxFAQs for Heptachlor 

หมวดหมู่:ออร์กาโนคลอรีน
ออลดริน

**ออลดริน** () เป็นยาฆ่าแมลงกลุ่มออร์กาโนคลอรีนที่ใช้อย่างแพร่หลายจนถึงประมาณ พ.ศ. 2513 จึงถูกเลิกใช้ในหลายประเทศ เป็นของแข็งไม่มีสี ส่วนใหญ่ใช้เคลือบเมล็ดเพื่อป้องกันแมลง ออลดรินและสารกำจัดศัตรูพืชกลุ่มไซโคลไดอีนจัดเป็นสารพิษที่คงทนในสิ่งแวดล้อม 

## การสังเคราะห์
ออลดรินสังเคราะห์โดยการรวมเฮกซะคลอโรไซโคลเพนตะไดอีนและนอร์บอร์นาไดอีน ด้วยปฏิกิริยาดีลส์–อัลเดอร์
thumbnail|left|480px|การสังเคราะห์ออลดรินโดยปฏิกิริยาดีลส์–อัลเดอร์

ออลดรินได้ชื่อตามนักเคมีชาวเยอรมัน คูร์ท อัลเดอร์ ซึ่งเป็นหนึ่งในผู้ค้นพบชนิดของการเกิดปฏิกิริยานี้ ออลดรินและสารกำจัดศัตรูพืชกลุ่มไซโคลไดอีนถูกผลิตระหว่างค.ศ. 1946 และ 1976 ประมาณ 270 ล้านกิโลกรัม เมื่อเข้าสู่ดิน บนพื้นผิวพืช หรือในอวัยวะย่อยอาหารของแมลง ออลดริน ถูกออกซิไดส์ไปเป็นดีลดริน ซึ่งมีฤทธิ์เป็นสารฆ่าแมลงมากขึ้น

## ผลกระทบต่อสิ่งแวดล้อมและการควบคุม
ออลดรินเป็นสารที่ละลายในไขมันสูง ละลายในน้ำได้เพียง 0.027 mg/L ทำให้คงตัวในสภาพแวดล้อม ถูกห้ามใช้จากอนุสัญญาสต็อกโฮล์มเกี่ยวกับสารมลพิษอินทรีย์ที่ย่อยสลายยาก (Stockholm Convention on Persistent Organic Pollutants) ในสหรัฐอเมริกา ออลดรินถูกยกเลิกใน พ.ศ. 2517 และห้ามใช้ทางการเกษตรในสหภาพยุโรป 

## ความปลอดภัยและสิ่งแวดล้อม
ออลดรินมีค่า LD<sub>50</sub> ของหนูเป็น 39-60 mg/kg (ทางการกิน)

## อ้างอิง

หมวดหมู่:สารก่อมะเร็งกลุ่ม 3 โดย IARC
หมวดหมู่:ออร์กาโนคลอรีน
พระสันธิวิทยาพัฒน์ (ไล่เฮียง สิริสิงห)

**พระสันธิวิทยาพัฒน์ ** ชื่อเดิม **ไล่เฮียง** เป็นคนไทยเชื้อสายจีน บิดาชื่อเฮง ปู่ชื่อฮักเซง เคยเป็นผู้กำกับคณะดุสิตของโรงเรียนวชิราวุธวิทยาลัย 

## ประวัติ
ในขณะเป็นครูใหญ่โรงเรียนเบญจมบพิตร (โรงเรียนมัธยมวัดเบญจมบพิตรในปัจจุบัน) ระหว่างปี พ.ศ. 2458-พ.ศ. 2465 หลวงสนธิวิทยาพัฒน์ (ไล่เฮียง) ได้นามสกุลพระราชทานว่า "สิริสิงห Sirisinha" ต่อมาได้ครูใหญ่โรงเรียนวัดเทพศิรินทร์ดำรงตำแหน่งครูใหญ่ เมื่อ10 มิถุนายน พ.ศ. 2478 ต่อมาย้ายไปเป็นผู้ช่วยอธิบดีกรมศึกษาธิการ เมื่อเดือน ม.ค. ในปีพ.ศ. 2479 จึงถือได้ว่าพระสันธิวิทยาพัฒน์ เป็นต้นตระกูลสิริสิงห ในปัจจุบันนี้

### ประวัติครอบครัว

ภรรยาท่านที่ 1 - นางกิมเอ็ง เติมประยูร มีบุตรธิดา 4 ท่าน
1 พันโท ศาสตราจารย์ ทันตแพทย์ สี สิริสิงห - สมรสกับ คุณหญิงอัมพร มีบุตรธิดา 3 ท่าน
2 ท่านผู้หญิงแส สิริสิงห สมรสกับ  ฯพณฯ ศาสตราจารย์ บุญชนะ อัตถากร มีบุตรธิดา 3 ท่าน
3 นายฉาย สิริสิงห สมรสกับ นางสมร นางสุพัฒนา เทนสิทธิ์ และนางดวงตา มีบุตรธิดา 7 ท่าน
4 นางสุแสน สิริสิงห สมรสกับ นายเทพ เติมประยูร มีบุตร 1 ท่าน
หมายเหตุ ณ วันที่  24 กพ.2558  นางสุพัฒนา และ นางดวงตา ยังมีชีวิตอยู่ นอกนั้นถึงแก่กรรม 

ภรรยาท่านที่ 2 - นางถนอม มีบุตร 1 ท่าน
1 พันตรี ทันตแพทย์ สิงห์ สิริสิงห (ถึงแก่กรรม) สมรสกับ นางสุมน 

ภรรยาท่านที่ 3 - เพี้ยน สิริสิงห มีบุตรธิดา 4 ท่าน
1 สิทธิ์ สิริสิงห สมรสกับ นางกฤษณา  มีบุตรธิดา 4 ท่าน
2 สุธิ สิริสิงห สมรสกับ   มีบุตรธิดา 4 ท่าน
3 สารท สิริสิงห สมรสกับ กรรณิการ์ ธีร์ประไพ มีบุตรธิดา 3 ท่าน
4 สุวรรณ สิริสิงห สมรสกับ อำพุธ ไตรกิติยานุกูล มีบุตร 4 ท่าน

ภรรยาท่านที่ 4 - นางผาด มีบุตรธิดา 2 ท่าน
1 นายสอน สิริสิงห (ถึงแก่กรรม)สมรสกับนางสว่าง สิริสิงห (ถึงแก่กรรม) มีบุตรธิดา 7 ท่าน 2. นางสุภาพ สิริสิงห สมรสกับ นายฤดี ณ ถลาง (ถึงแก่กรรม)

ภรรยาท่านที่ 5 นางเนียม มีบุตรธิดา 5 ท่าน
1 นายสนธิ สิริสิงห (ถึงแก่กรรม) สมรสกับ นางดวงใจ
2 นางสุขุมาล สิริสิงห สมรสกับ นายณรงค์ ชาตรูปมัย (ถึงแก่กรรม)
3 ร้อยตรีสังข์ สิริสิงห สมรสกับ นางอ่อนศรี (ถึงแก่กรรม) และนางอรวรรณ
4 นางสุจริต สิริสิงห สมรสกับ นายบุญชอบ ลือวรรณ
5 นายโสภณ สิริสงห สมรสกับ นางสุทัศศรี

## ผลงาน
* ผู้กำกับคณะดุสิตของโรงเรียนวชิราวุธวิทยาลัย
* ผู้อำนวยการโรงเรียนมัธยมวัดเบญจมบพิตร ระหว่างปี พ.ศ. 2458-พ.ศ. 2465
* ผู้อำนวยการโรงเรียนเทพศิรินทร์ ระหว่างปี พ.ศ. 2478-พ.ศ. 2479 
* ผู้ช่วยอธิบดีกรมศึกษาธิการ พ.ศ. 2479

## เครื่องราชอิสริยาภรณ์

## อ้างอิง

## แหล่งข้อมูลอื่น
* เว็บไซต์โรงเรียนมัธยมวัดเบญจมบพิตร
* เว็บไซต์โรงเรียนเทพศิรินทร์ 

หมวดหมู่:ชาวไทยเชื้อสายจีน
หมวดหมู่:ผู้อำนวยการโรงเรียนมัธยมวัดเบญจมบพิตร
สันธิวิทยาพัฒน์
หมวดหมู่:บุคคลจากโรงเรียนวชิราวุธวิทยาลัย
หมวดหมู่:บุคคลจากโรงเรียนเทพศิรินทร์
สตีเฟน เกตลี

**สตีเฟน แพทริก เดวิด เกตลี** () (17 มีนาคม ค.ศ. 1976 - 10 ตุลาคม ค.ศ. 2009) เป็นนักร้องชาวไอร์แลนด์ นักเขียนและนักแสดง และเป็นนักร้องนำร่วมกับโรแนน คีทิงให้กับวงบอยแบนด์ชื่อ บอยโซน อัลบั้มทุกชุดของวงติดอันดับ 1 ในสหราชอาณาจักร เขาเป็นศิลปินเดี่ยว มีอัลบั้มติดท็อป 10 ในปี 2000 หลังจากที่วงแยกย้ายกับไป เกตลีปรากฏตัวตามเวทีและบนรายการโทรทัศน์ ในปี 2008 เขามารวมตัวกับวงบอยโซนอีกครั้ง มีเพลงใหม่และร่วมแสดงคอนเสิร์ต

เกตลีแต่งงานกับแอนดรูว์ คาวล์ส ในลาสเวกัสเมื่อปี 2003 และทำพิธีจดทะเบียนคู่ในลอนดอนในปี 2006 และในวันที่ 10 ตุลาคม ค.ศ. 2009 พบร่างเขาเสียชีวิตระหว่างการพักผ่อนที่เกาะมาจอร์กา ประเทศสเปน

## อ้างอิง

หมวดหมู่:นักร้องไอร์แลนด์
หมวดหมู่:บุคคลจากดับลิน
หมวดหมู่:นักร้องที่มีความหลากหลายทางเพศ
หมวดหมู่:ชายรักร่วมเพศชาวไอริช
เจนส์แอดดิกชัน

**เจนส์แอดดิกชัน** () เป็นวงอัลเทอร์เนทีฟ ร็อกอเมริกันก่อตั้งวงใน ก่อตั้งวงในลอสแอนเจลิส รัฐแคลิฟอร์เนีย ในปี 1985 สมาชิกในวงประกอบด้วย นักร้อง เพอร์รี ฟาร์เรล, มือกีตาร์ เดฟ นาวาร์โร, มือเบส อีริก เอเวอรี่ และมือกลอง สตีเฟน เพอร์กิ้นส์ หลังจากแตกวงในปี 1991 วงกลับมาร่วมทัวร์กันอีกครั้งในปี 1997 และกลับมารวมตัวกันใหม่ในปี 2001 จนแยกกันอีกในปี 2004 และกลับมารวมตัวอีกครั้งในปี 2008 แนวเพลงของวงมีความหลากหลาย ที่เกิดจากการรวมของเพลงอัลเทอร์เนทีฟร็อกดั้งเดิม เข้ากับองค์ประกอบของ เฮฟวีเมทัลและ โกธิกร็อก

## ผลงาน
### สตูดิโออัลบั้ม
**[[Nothing's Shocking]]* (1988)
**[[Ritual de lo Habitual]]* (1990)
**[[Strays]]* (2003)

## ซิงเกิล

## อ้างอิง

## แหล่งข้อมูลอื่น
*เว็บทางการ

หมวดหมู่:กลุ่มดนตรีออลเทอร์นาทิฟร็อกสัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2528
สถานีรถไฟอูเอโนะ

thumb|โถงหลัก
thumb|ทางเข้าหนึ่งของสถานี

**สถานีรถไฟอูเอโนะ** () เป็นสถานีรถไฟหลักในเขตไทโต กรุงโตเกียว ใช้เดินทางไปยังย่านอูเอโนะและสวนอูเอโนะ ซึ่งเป็นที่ตั้งของพิพิธภัณฑสถานแห่งชาติโตเกียว พิพิธภัณฑ์ศิลปะตะวันตกแห่งชาติ สวนสัตว์อูเอโนะ มหาวิทยาลัยศิลปกรรมและดนตรีแห่งชาติโตเกียว และแหล่งท่องเที่ยวทางวัฒนธรรมอื่นๆ เป็นทั้งศูนย์กลางหลักของรถไฟและจุดหมายปลายทางของรถไฟระยะไกลหรือรถบลูเทรนจากภูมิภาคทางเหนือของญี่ปุ่น แต่เมื่อต่อขยายเส้นทางชิงกันเซ็งไปถึงสถานีโตเกียว บทบาทการเป็นจุดหมายของสถานีอูเอโนะก็น้อยลงไปในระยะหลัง

ใกล้กับสถานีอูเอโนะเป็น**[[สถานีรถไฟเคเซอูเอโนะ|สถานีเคเซอูเอโนะ]]** ซึ่งเป็นปลายทางในโตเกียวของสายหลักเคเซ ที่วิ่งไปยังสถานีท่าอากาศยานนาริตะ

## ประวัติ

สถานีเปิดเมื่อวันที่ 28 กรกฎาคม พ.ศ. 2426 ต่อมาเมื่ออาคารหลักแรกถูกเพลิงไหม้จากเหตุการณ์แผ่นดินไหวครั้งใหญ่คันโต พ.ศ. 2466 การถไฟแห่งชาติญี่ปุ่นได้สร้างอาคารที่เห็นในปัจจุบันขึ้น เมื่อ พ.ศ. 2470 รถไฟใต้ดินโตเกียว (ปัจจุบันคือโตเกียวเมโทร) ได้เปิดทางรถไฟใต้ดินสายแรกของญี่ปุ่นจากสถานีนี้ไปยังสถานีอาซากูซะ หลังสงครามโลกครั้งที่สอง บริเวณหน้าสถานีอูเอโนะได้กลายเป็นศูนย์กลางของตลาดมืด

## อาคารสถานี

ภายในและบริเวณโดยรอบสถานีอูเอโนะเต็มไปด้วยถนนย่านการค้าเช่นเดียวกับสถานีหลักส่วนใหญ่ในญี่ปุ่น สถานีอูเอโนะยังเป็นที่ตั้งของสาขาหนึ่งของฮาร์ดร็อกคาเฟ

## รถไฟ
สถานีนี้มีรถไฟสายต่างๆผ่านดังนี้:
* **[[โตเกียวเมโทร]]**
** สายกินซะ
** สายฮิบิยะ
* **[[บริษัทรถไฟญี่ปุ่นตะวันออก]]**
** อากิตะชิงกันเซ็ง
** นางาโนะชิงกันเซ็ง
** โจเอ็ตสึชิงกันเซ็ง
** โทโฮกุชิงกันเซ็ง
** ยามางาตะชิงกันเซ็ง
** สายโจบัง
** สายเคฮิง-โทโฮกุ
** สายทากาซากิ
** สายหลักโทโฮกุ (สายอุตสึโนมิยะ)
** สายยามาโนเตะ

## สถานีที่ติดกัน

|-
!colspan=5|บริษัทรถไฟญี่ปุ่นตะวันออก (เจอาร์ตะวันออก)
|-

|-
!colspan=5|โตเกียวเมโทร
|-

## แหล่งข้อมูลอื่น

* The Tokyo Virtual Tour: Ueno 
* Ueno Station (Tokyo Metro) 
* Ueno Station (JR East) 
* JR East Ueno Station map
* Ueno Station Panorama 

อูเอโนะ
อูเอโนะ
หมวดหมู่:สิ่งก่อสร้างในเขตไทโต
พระยาประมวญวิชาพูล (วงศ์ บุญ-หลง)

อำมาตย์เอก **พระยาประมวญวิชาพูล (วงศ์  บุญ-หลง) **  ได้รับพระราชทานนามสกุล บุญ-หลง (Boon-Long) ระหว่างดำรงตำแหน่งอาจารย์ใหญ่โรงเรียนมัธยมบ้านสมเด็จเจ้าพระยา

## ตำแหน่ง
**รัฐมนตรี**
* คณะรัฐมนตรีคณะที่ 1 ของไทย ประกอบด้วยกรรมการราษฎร จำนวน 14 คน มีพระยาประมวญวิชาพูล รวมอยู่ด้วย
* คณะรัฐมนตรีคณะที่ 2 วันที่ 10 ธันวาคม 2475 - 1 เมษายน 2476 พระยาประมวญวิชาพูล (วงศ์ บุญ - หลง) เป็นรัฐมนตรี พระยามโนปกรณ์นิติธาดา (ก้อน  หุตะสิงห์) เป็นนายกรัฐมนตรี ประกาศพระบรมราชโองการ ลงวันที่  10  ธันวาคม  2475  พระบาทสมเด็จพระปรมินทรมหาประชาธิปกพระปกเกล้าเจ้าอยู่หัว ทรงลงพระปรมาภิไธย และเจ้าพระยาพิชัยญาติ (ดั่น  บุนนาค)  ประธานสภาผู้แทนราษฎรเป็นผู้รับสนองพระบรมราชโองการ และในวันที่  10  ธันวาคม  2475  มีการแต่งตั้งคณะรัฐมนตรี

**อธิบดีกรมพลศึกษา **
* เมื่อวันที่ 9 ธันวาคม พ.ศ. 2476 อำมาตย์เอกพระยาประมวลวิชาพูล (วงษ์ บุญ-หลง) รักษาราชการในตำแหน่งอธิบดีกรมพลศึกษา  จนกระทั่ง วันที่ 1 เมษายน พ.ศ. 2477

**อธิบดีกรมสามัญศึกษา**

**ผู้อำนวยการโรงเรียน**
* อาจารย์ใหญ่โรงเรียนมัธยมวัดเบญจมบพิตร คนที่10  ระหว่าง พ.ศ. 2473 - พ.ศ. 2475
* อาจารย์ใหญ่โรงเรียนมัธยมบ้านสมเด็จเจ้าพระยา

## ผลงาน
* ได้เปลี่ยนชื่อโรงเรียนสตรีบ้านทวาย เป็นโรงเรียนสตรีศรีสุริโยทัย ระหว่างดำรงตำแหน่งอธิบดีกรมสามัญศึกษา
* ได้ทำแบบสอนอ่านเรื่องความรู้รอบตัวเบื้องต้นเล่ม1 สำหรับชั้นประถมศึกษา ของ พระยาประมวญวิชาพูล (วงษ์ บุญ-หลง) กับ พระยาวิรุฬห์พิทยาพรรณ (สวน พุกกะเวส)

## เครื่องราชอิสริยาภรณ์

## อ้างอิง

## แหล่งข้อมูลอื่น
* เว็ปไซต์นามสกุลพระราชทาน 
* เว็บไซต์โรงเรียนมัธยมวัดเบญจมบพิตร

หมวดหมู่:รัฐมนตรีไทยที่ไม่ได้ประจำกระทรวง
หมวดหมู่:ผู้อำนวยการโรงเรียนมัธยมวัดเบญจมบพิตร
หมวดหมู่:อธิบดีกรมพลศึกษา
หมวดหมู่:สกุลบุญ-หลง
ประมวญวิชาพูล
หมวดหมู่:บุคคลจากมหาวิทยาลัยราชภัฏบ้านสมเด็จเจ้าพระยา
หมวดหมู่:สมาชิกสภาผู้แทนราษฎรไทยแบบแต่งตั้ง
ระนาดแก้ว

**ระนาดแก้ว** เป็นระนาดชนิดหนึ่ง ไม่ปรากฏว่าเริ่มมีในสมัยใด ในตำนานเรื่องมโหรีปี่พาทย์ของสมเด็จพระเจ้าบรมวงศ์เธอ กรมพระยาดำรงราชานุภาพระบุไว้ตอนหนึ่งว่า 

ส่วนประกอบของระนาดแก้วนั้น มีรายละเอียดบอกไว้แต่เพียงว่า รางระนาดทำด้วยไม้รัก มีลูกระนาดทำจากแก้วจำนวน 16 ลูก ซึ่งแต่เดิมระนาดแก้วใช้ในวงมโหรี แต่ภายหลังได้ถูกตัดออกจากวง เนื่องจากเสียงเบาและแตกง่าย

## อ้างอิง

หมวดหมู่:เครื่องดนตรีไทย
ความสามารถอยู่อาศัยได้ของดาวเคราะห์

[250px|thumb|right|ปัจจุบัน มีเพียง[โลกเท่านั้นที่เป็นดาวเคราะห์ที่มีปัจจัยเกื้อหนุนต่อการดำรงชีวิตของสิ่งมีชีวิต]]

**ความสามารถอยู่อาศัยได้ของดาวเคราะห์** คือการตรวจวัดศักยภาพของดาวเคราะห์หรือดาวบริวารของดาวเคราะห์ว่าสามารถรองรับการดำรงชีวิตของสิ่งมีชีวิตได้หรือไม่ ชีวิตดังกล่าวนี้อาจมีวิวัฒนาการขึ้นบนดาวเคราะห์หรือดาวบริวารนั้นเอง หรืออพยพมาจากแหล่งอื่นก็ได้ ในปัจจุบันนี้ยังไม่มีความแน่ชัดใด ๆ เกี่ยวกับสิ่งมีชีวิตนอกโลก ดังนั้นการศึกษาเรื่องความสามารถอยู่อาศัยได้ของดาวเคราะห์จึงใช้เงื่อนไขสภาวะแวดล้อมของโลก และคุณลักษณะของดวงอาทิตย์และระบบสุริยะเป็นสำคัญ ซึ่งเป็นปัจจัยให้สิ่งมีชีวิตสามารถดำรงอยู่ได้บนโลก การศึกษาวิจัยในสาขานี้เป็นส่วนหนึ่งของวิทยาศาสตร์ดาวเคราะห์และเป็นสาขาเกิดใหม่ในทางชีวดาราศาสตร์

สิ่งจำเป็นพื้นฐานที่สุดสำหรับชีวิต คือ แหล่งกำเนิดพลังงาน ความสามารถอยู่อาศัยได้ของดาวเคราะห์มีความหมายพื้นฐานถึงลักษณะขอบเขตทางฟิสิกส์ธรณีวิทยา เคมีธรณีวิทยา และฟิสิกส์ดาราศาสตร์ที่พอเหมาะพอดีในการเอื้อหนุนต่อสิ่งมีชีวิต องค์การนาซ่าได้นิยามขอบเขตพื้นฐานของความสามารถอยู่อาศัยได้ว่า "ต้องมีน้ำในสถานะของเหลว เงื่อนไขที่ช่วยให้เกิดโมเลกุลอินทรีย์ที่ซับซ้อน และมีแหล่งพลังงานพอสำหรับสร้างเมแทบอลิซึม"

## อ้างอิง

หมวดหมู่:วิทยาศาสตร์ดาวเคราะห์
หมวดหมู่:การสำรวจอวกาศ
หมวดหมู่:อาณานิคมในอวกาศ
หมวดหมู่:ดาวเคราะห์เขตอาศัยได้
หมวดหมู่:ชีววิทยาดาราศาสตร์
ชาติเสือ

***ชาติเสือ*** เป็นภาพยนตร์ไทย ถ่ายทำด้วยฟิล์ม 16 มม. พากย์สด ออกฉายเมื่อวันที่ 18 มิถุนายน พ.ศ. 2501 ที่โรงภาพยนตร์ศาลาเฉลิมกรุง และ โรงภาพยนตร์ศาลาเฉลิมบุรี สร้างจากบทประพันธ์ของ “อรวรรณ” มีชื่อจริงว่า เลียว ศรีเสวก กำกับการแสดงโดย ประทีป โกมลภิส ถือเป็นผลงานการแสดงภาพยนตร์เรื่องแรกของพระเอก มิตร ชัยบัญชา รับบทเป็น "ไวย ศักดา" โดยแสดงคู่กับ เรวดี ศิริวิไล ร่วมด้วย วิน วันชัย ดาวร้ายของเรื่องกับ น้ำเงิน บุญหนัก 

ภาพยนตร์เรื่องนี้เป็นภาคต่อของภาพยนตร์เรื่อง ไพรกว้าง ที่ เกชา เปลี่ยนวิถี เคยแสดงไว้เมื่อปี พ.ศ. 2500 กำกับโดย วสันต์ สุนทรปักษิณ ของละโว้ภาพยนตร์ 

ภาพยนตร์เรื่องนี้ที่เริ่มถ่ายทำในปลายปี พ.ศ. 2500 และเข้าฉายในโรงภาพยนตร์เดือน มิถุนายน พ.ศ. 2501 ภาพยนตร์ทำรายได้กว่าแปดแสนบาท ถือว่าอยู่ในเกณฑ์ดีมากของสมัยนั้น ทำให้ชื่อของ มิตร ชัยบัญชา เป็นที่รู้จักของประชาชน 

**ชาติเสือ** เป็นเรื่องราวของ ***ไวย ศักดา*** หนุ่มนักสู้ผู้ไม่รู้จักคำว่าถอย เขารักศักดิ์ศรีของความเป็นชายถึงยอมเอาชีวิตเข้าแลก ปัจจุบันภาพยนตร์เรื่อง ชาติเสือ เหลือเพียงไตเติ้ลของเรื่องที่เอาไปแปะในตอนต้นของภาพยนตร์เรื่อง รักข้ามขอบฟ้า เมื่อปี พ.ศ. 2514 

และในปี พ.ศ. 2556 **เมืองไทย ภัทรถาวงศ์** ได้ค้นพบแผ่นเสียงเพลงประกอบภาพยนตร์ไทยเรื่อง "**ชาติเสือ**" เป็นท่านแรกก่อนที่จะนำมาเผยแพร่ เป็นเสียงร้องของ **เสณี อุษณีย์ษาณย์**

## รายชื่อนักแสดง

## อ้างอิง

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2501
หมวดหมู่:ภาพยนตร์ชีวิตไทย
หมวดหมู่:ภาพยนตร์โลดโผนไทย
หมวดหมู่:ภาพยนตร์ไทยในคริสต์ทศวรรษ 1950
หมวดหมู่:ภาพยนตร์ที่กำกับโดย ประทีป โกมลภิส
หมวดหมู่:ภาพยนตร์ภาษาไทยในคริสต์ทศวรรษ 1950
หมวดหมู่:ภาพยนตร์ที่ถ่ายทำใน 16 มม.
ดาวเนปจูนร้อน

**ดาวเนปจูนร้อน** () คือดาวเคราะห์นอกระบบในสมมติฐานชนิดหนึ่ง ซึ่งมีวงโคจรอยู่ใกล้ดาวฤกษ์แม่ในระบบของมันมาก (น้อยกว่า 1 หน่วยดาราศาสตร์) มวลของดาวเนปจูนร้อนจะคล้ายกับแกนกลางและมวลเปลือกของดาวยูเรนัสกับดาวเนปจูน การสังเกตการณ์เมื่อไม่นานมานี้ เผยให้ทราบว่าอาจมีประชากรดาวเคราะห์ในจำพวกดาวเนปจูนร้อนนี้เป็นจำนวนมากกว่าที่เคยคาดคิดเอาไว้

## ดูเพิ่ม
*ซูเปอร์เอิร์ธ
*ดาวพฤหัสบดีร้อน
*ดาวเคราะห์มหาสมุทร (ocean planet)

## อ้างอิง

หมวดหมู่:ดาวเคราะห์ก๊าซยักษ์
หมวดหมู่:ประเภทของดาวเคราะห์
หมวดหมู่:ดาวเนปจูนร้อน
ฟรีดริชที่ 1 ผู้คัดเลือกแห่งบรันเดินบวร์ค

**ฟรีดริชที่ 1 เจ้าผู้คัดเลือกแห่งบรันเดินบวร์ค** () (21 กันยายน ค.ศ. 1371 - 20 กันยายน ค.ศ. 1440) ฟรีดริชมีบรรดาศักดิ์เป็นพรินซ์เจ้าผู้คัดเลือกแห่งรัฐมาร์เกรฟบรันเดินบวร์คในเครือจักรวรรดิโรมันอันศักดิ์สิทธิ์ ระหว่าง ค.ศ. 1415 จนถึง ค.ศ. 1440 

ฟรีดริชเป็นบุตรของฟรีดริชที่ 5 เบอร์กราฟแห่งเนิร์นแบร์ก และ เอลิสซาเบธแห่งไมส์เสน และเป็นสมาชิกคนแรกของตระกูลโฮเฮนโซลเลิร์นที่ได้ปกครองรัฐมาร์เกรฟบรันเดินบวร์ค

## บรรดาศักดิ์
* เจ้าผู้คัดเลือกแห่งแห่งบรันเดินบวร์ค - ระหว่าง ค.ศ. 1415 จนถึง ค.ศ. 1440
* เบอร์กราฟแห่งเนิร์นแบร์ก - ระหว่าง ค.ศ. 1397 จนถึง ค.ศ. 1427 (ในนามว่า ฟรีดริชที่ 6)
* มาร์เกรฟแห่งบรันเดินบวร์ค-อันสบาค - ระหว่าง ค.ศ. 1398 จนถึง ค.ศ. 1440
* มาร์เกรฟแห่งบรันเดินบวร์ค - ระหว่าง ค.ศ. 1417 จนถึง ค.ศ. 1426
* มาร์เกรฟแห่งบรันเดินบวร์ค-คุล์มบาค - ระหว่าง ค.ศ. 1420 จนถึง ค.ศ. 1440

## อ้างอิง

## ดูเพิ่ม
* ราชรัฐอันสบาค
* ราชวงศ์โฮเฮนโซลเลิร์น
* รัฐมาร์เกรฟบรันเดินบวร์ค

หมวดหมู่:บุคคลที่เกิดในปี พ.ศ. 1914
หมวดหมู่:ขุนนางเยอรมัน
หมวดหมู่:บุคคลในคริสต์ศตวรรษที่ 14
หมวดหมู่:บุคคลในคริสต์ศตวรรษที่ 15
หมวดหมู่:ผู้คัดเลือกแห่งบรันเดินบวร์ค
หมวดหมู่:ราชวงศ์โฮเอินโซลเลิร์น
หมวดหมู่:บุคคลในสงครามฮุสไซต์
วงขับไม้

**วงขับไม้**เป็นวงดนตรีไทยประเภทหนึ่ง มีมาตั้งแต่สมัยสุโขทัย โดยเริ่มแรกมีคนเล่นสามคนดังนี้
* คนขับลำนำ ๑
* คนไกวบัณเฑาะว์ ๑
* คนสีซอสามสาย ๑
ในสมัยอยุธยาได้เพิ่มกระจับปี่ และเปลี่ยนจากบัณเฑาะว์มาเป็นโทนมโหรีแทน จนเป็นวงมโหรีในเวลาต่อมา

หมวดหมู่:วงดนตรีไทย
ใจเพชร

***ใจเพชร*** เป็นภาพยนตร์ไทย ที่ออกฉายเมื่อวันที่ 30 ตุลาคม พ.ศ. 2506 ที่โรงภาพยนตร์ศาลาเฉลิมกรุง กำกับการแสดงโดย"เนรมิต" ประพันธ์เรื่องโดย ส. อาสนจินดา คนเขียนบทภาพยนตร์คือ'ธม ธาตรี'หรือเชิด ทรงศรี นำแสดงโดย มิตร ชัยบัญชา, เพชรา เชาวราษฎร์, พิศมัย วิไลศักดิ์, ชนะ ศรีอุบล, ทักษิณ แจ่มผล และ ประจวบ ฤกษ์ยามดี ปัจจุบันไม่เหลือฟิล์มภาพยนตร์เรื่องนี้แล้ว

## อ้างอิง

หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2506
หมวดหมู่:ภาพยนตร์ที่กำกับโดย อำนวย กลัสนิมิ
ราชอาณาจักรโปแลนด์ (ค.ศ. 1385–1569)

**ราชอาณาจักรโปแลนด์** หรือ **ราชอาณาจักรโปแลนด์แห่งยากีลโล** (, ) เป็นราชอาณาจักรโปแลนด์ที่ก่อตั้งขึ้นเมื่อโยไกลา แกรนด์ดยุคแห่งลิทัวเนียขึ้นครองราชบัลลังก์โปแลนด์ในปี ค.ศ. 1385 พระราชบัญญัติสหภาพเครโวรวมราชอาณาจักรโปแลนด์เดิมและแกรนด์ดัชชีลิทัวเนียภายใต้การปกครองของพระมหากษัตริย์องค์เดียวกัน การรวมตัวเป็นสหราชอาณาจักรได้รับการยืนยันอีกครั้งในพระราชบัญญัติสหภาพลูบลินในปี ค.ศ. 1569 ที่ไม่นานนักก็ตามด้วยการสิ้นสุดการครองราชบัลลังก์โปแลนด์โดยราชวงศ์ยากีลโล (Jagiellon dynasty) ที่ดำเนินมาราวสองร้อยปี และราชวงศ์เจดิมินิด (Gediminids dynasty) ผู้ครองลิทัวเนียมาราวสี่ร้อยปี

## อ้างอิง

## ดูเพิ่ม
* ประวัติศาสตร์โปแลนด์

*
หมวดหมู่:รัฐและดินแดนที่ก่อตั้งในคริสต์ศตวรรษที่ 14
หมวดหมู่:สิ้นสุดในคริสต์ศตวรรษที่ 16
หมวดหมู่:รัฐสิ้นสภาพในประเทศโปแลนด์
หมวดหมู่:รัฐสิ้นสภาพในประเทศลิทัวเนีย
ราชรัฐอันส์บัค

thumb|260px|Principality of Brandenburg-Ansbach (1791).
**ราชรัฐอันส์บัค** () หรือ **บรันเดินบวร์ค-อันส์บัค** (Brandenburg-Ansbach) เป็นราชรัฐที่ได้รับราชรัฏฐาภิสิทธิ์ที่ในเครือจักรวรรดิโรมันอันศักดิ์สิทธิ์ที่มีศูนย์กลางอยู่ที่เมืองอันส์บัคในบาวาเรีย ราชรัฐอันส์บัคปกครองโดยราชวงศ์โฮเฮนโซลเลิร์นในดินแดนที่เรียกว่ามากราฟ 

## ประวัติ
ราชรัฐก่อตั้งขึ้นเมื่อเบอร์กราฟฟรีดริชที่ 5 แห่งเนิร์นแบร์กเสียชีวิตเมื่อวันที่ 21 มกราคม ค.ศ. 1398 เมื่อดินแดนถูกแบ่งระหว่างลูกชายสองคน ลูกชายคนรองฟรีดริชที่ 6 ได้รับอันส์บัค ลูกชายคนโตจอห์นที่ 3 ได้รับราชรัฐไบรอยท์ หลังจากจอห์นเสียชีวิตเมื่อวันที่ 11 มิถุนายน ค.ศ. 1420 ราชรัฐทั้งสองก็กลับมารวมกันภายใต้ฟรีดริชที่ 6 ผู้ได้รับการเลื่อนฐานะขึ้นเป็นพรินซ์อีเล็คเตอร์ฟรีดริชที่ 1 แห่งบรันเดินบวร์ค ในปี ค.ศ. 1415

เมื่อฟรีดริชเสียชีวิตเมื่อวันที่ 21 กันยายน ค.ศ. 1440 ดินแดนก็ถูกแบ่งระหว่างลูกชายจอห์นผู้ได้รับไบรอยท์ (บรันเดินบวร์ค-คุล์มบาค), ฟรีดริชที่ 2 ได้รับบรันเดินบวร์ค และ อัลเบร็คท์ได้รับอันส์บัค หลังจากนั้นอันส์บัคก็ถูกปกครองโดยสาขาราชตระกูล (cadet branch) โฮเฮนโซลเลิร์น แต่ประมุขมักจะมีบรรดาศักดิ์เป็น "มากราฟแห่งบรันเดินบวร์ค-อันส์บัค"

เมื่อวันที่ 2 ธันวาคม ค.ศ. 1791 ประมุขของอันส์บัคคริสเตียน ฟรีดริช มากราฟแห่งบรันเดินบวร์ค-อันส์บัคผู้ได้รับไบรอยท์ด้วยขายสิทธิความเป็นอาณาจักร (sovereignty) ให้แก่สมเด็จพระเจ้าฟรีดริช วิลเฮล์มที่ 2 แห่งปรัสเซีย จากนั้นอันส์บัคก็ได้รับการผนวกเข้าเป็นส่วนหนึ่งของราชอาณาจักรปรัสเซียอย่างเป็นทางการเมื่อวันที่ 28 มกราคม ค.ศ. 1792 

## เจ้าชายและมากราฟแห่งอันส์บัค
* ค.ศ. 1398: ฟรีดริชที่ 6 แห่งเนิร์นแบร์ก (ฟรีดริชที่ 1 มากราฟแห่งบรันเดินบวร์คตั้งแต่ ค.ศ. 1415)
* ค.ศ. 1440: อัลเบร็คท์ อคิลลีส (และ มากราฟแห่งบรันเดินบวร์คตั้งแต่ ค.ศ. 1470)
* ค.ศ. 1486: ฟรีดริชที่ 1 มากราฟแห่งบรันเดินบวร์ค-อันส์บัค
* ค.ศ. 1515: จอร์จ มากราฟแห่งบรันเดินบวร์ค-อันส์บัค
* ค.ศ. 1543: จอร์จ ฟรีดริช มากราฟแห่งบรันเดินบวร์ค-อันส์บัค
* ค.ศ. 1603: โยฮาคิม เอิร์นสท์ มากราฟแห่งบรันเดินบวร์ค-อันส์บัค
* ค.ศ. 1625: ฟรีดริชที่ 2 มากราฟแห่งบรันเดินบวร์ค-อันส์บัค
* ค.ศ. 1634: อัลเบร็คท์ที่ 2 มากราฟแห่งบรันเดินบวร์ค-อันส์บัค
* ค.ศ. 1667: โยฮันน์ ฟรีดริช มากราฟแห่งบรันเดินบวร์ค-อันส์บัค
* ค.ศ. 1686: คริสเตียน อัลเบร็คท์ มากราฟแห่งบรันเดินบวร์ค-อันส์บัค
* ค.ศ. 1692: จอร์จ ฟรีดริชที่ 2 มากราฟแห่งบรันเดินบวร์ค-อันส์บัค
* ค.ศ. 1703: วิลเฮล์ม ฟรีดริช มากราฟแห่งบรันเดินบวร์ค-อันส์บัค (ก่อน ค.ศ. 1686-1723)
* ค.ศ. 1723: คาร์ล วิลเฮล์ม ฟรีดริช มากราฟแห่งบรันเดินบวร์ค-อันส์บัค (ค.ศ. 1712-1757)
* ค.ศ. 1757: คริสเตียน ฟรีดริช มากราฟแห่งบรันเดินบวร์ค-อันส์บัค (จนถึง ค.ศ. 1791)

## อ้างอิง

## ดูเพิ่ม
* จักรวรรดิโรมันอันศักดิ์สิทธิ์
* ราชรัฏฐาภิสิทธิ์

หมวดหมู่:รัฐในจักรวรรดิโรมันอันศักดิ์สิทธิ์
หมวดหมู่:รัฐและดินแดนที่ก่อตั้งในคริสต์ศตวรรษที่ 14
หมวดหมู่:สิ้นสุดในคริสต์ศตวรรษที่ 18
หมวดหมู่:รัฐสิ้นสภาพในประเทศเยอรมนี
หมวดหมู่:กลุ่มฟรังโกเนีย
หมวดหมู่:รัฐในสหพันธ์ชวาเบีย
วงกันตรึม

**วงกันตรึม**เป็นการละเล่นพื้นเมืองของชาวเขมรสูงหรือชาวอีสานใต้ที่อยู่ทางจังหวัดสุรินทร์ บุรีรัมย์ และศรีสะเกษ แต่เดิมนั้นเป็นการเล่นประกอบพิธีกรรมรักษาคนไข้ โดยเชื่อกันว่าผู้ป่วยถูกเทวดาลงโทษ เรียกการละเล่นนี้ว่า"เล่นเพลงอารักษ์"

เครื่องดนตรีในวงกันตรึมประกอบด้วยตรัว(ซอกันตรึม) สะกวร(กลองกันตรึม) เป็ยออ(ปี่อ้อ) ฉิ่ง ฉาบเล็ก กรับ อาจจะมีเครื่องดนตรีอย่างอื่นมาบ้างตามความเหมาะสม

วงกันตรึมนิยมเล่นในงานมงคลเช่น งานแต่งงาน ในบางพื้นที่นิยมใช้ในงานศพ

หมวดหมู่:วงดนตรีไทย
พระพุทธโคดมศรีศากยมุนี

**พระพุทธโคดมศรีศากยมุนี** หรือ **พระพุทธโคดม** เป็นพระพุทธรูปศักดิ์สิทธิ์เนื้อโลหะสัมฤทธิ์โบราณ ปางมารวิชัย ศิลปะอยุธยา ปัจจุบันประดิษฐานอยู่ภายในวิหารวัดยางโทน บ้านยางโทน ตำบลวังดิน อำเภอเมือง จังหวัดอุตรดิตถ์  

พระพุทธโคดมศรีศากยมุนี ได้อัญเชิญขึ้นมาจากวัดราชบุรณราชวรวิหาร กรุงเทพมหานคร ซึ่งถูกทำลายจากระเบิดของฝ่ายสัมพันธมิตรในช่วงสงครามโลกครั้งที่ 2 เมื่อปี พ.ศ. 2488 โดยนายขานุช จันทร์เขียว ผู้ใหญ่บ้านยางโทนในสมัยนั้น ได้ติดต่อขอรับพระพุทธรูปโบราณที่เหลือจากการทำลายเพื่อนำมาประดิษฐานที่วัดยางโทน โดยในครั้งนั้นกรมการศาสนาได้ส่งรูปพระอัครสาวกมาถวายวัดยางโทนพร้อมกันด้วยอีกสององค์ โดยได้ประดิษฐานในอุโบสถวัดยางโทนมาโดยตลอดจนทางวัดได้สร้างวิหารเพื่อประดิษฐานพระพุทธโคดมศรีศากยมุนีเป็นการเฉพาะในปีพ.ศ. 2552

## ประวัติ

อธิบดีกรมศิลปากร ได้ประกาศขึ้นทะเบียนให้เป็นโบราณวัตถุที่มิได้อยู่ในความครอบครองของกรมศิลปากร ตามพระราชบัญญัติโบราณสถาน โบราณวัตถุ ศิลปวัตถุ และพิพิธภัณฑสถานแห่งชาติ พ.ศ. 2505 และที่แก้ไขเพิ่มเติม ความประกาศในราชกิจจานุเบกษา เล่ม 143 ตอนพิเศษ 4 ง  เมื่อวันที่ 7 มกราคม พ.ศ. 2569

## ดูเพิ่ม
* วัดยางโทน จังหวัดอุตรดิตถ์
* วัดราชบุรณราชวรวิหาร (วัดเลียบ) กรุงเทพมหานคร

## อ้างอิง

หมวดหมู่:พระพุทธรูป
หมวดหมู่:พระพุทธรูปศิลปะอยุธยา
หมวดหมู่:โบราณวัตถุในจังหวัดอุตรดิตถ์
หมวดหมู่:อำเภอเมืองอุตรดิตถ์
PSR B1257+12

**PSR B1257+12** หรือบางครั้งเรียกอย่างย่อว่า **PSR 1257+12** เป็นพัลซาร์ดวงหนึ่ง อยู่ห่างจากโลกราว 980 ปีแสง ในกลุ่มดาวหญิงสาว ค้นพบโดยนักดาราศาสตร์ชาวโปแลนด์ อเล็กซานเดอร์ โวลส์ชาน เมื่อปี ค.ศ. 1990 ด้วยกล้องโทรทรรศน์วิทยุที่หอดูดาวอเรคิโบ เป็นพัลซาร์แบบมิลลิวินาทีซึ่งจัดเป็นดาวนิวตรอนชนิดหนึ่ง มีรอบการหมุนรอบตัวเอง 6.22 มิลลิวินาที (9,646.3 รอบต่อนาที (rpm))

นับถึงปี ค.ศ. 2007 มีการยืนยันแล้วว่า มีดาวเคราะห์นอกระบบ 3 ดวง โคจรอยู่รอบพัลซาร์นี้

## ระบบดาวเคราะห์

### ดาวเคราะห์
150px|thumb|left|ภาพจินตนาการของดาว PSR B1257+12
ในปี ค.ศ. 1992 อเล็กซานเดอร์ โวลส์ชาน และเดล เฟรล ได้ค้นพบดาวพัลซาร์ที่มี 2 ดาวเคราะห์เหล่านี้เป็นดาวเคราะห์นอกระบบแรกที่เคยได้รับการยืนยันว่าเป็นดาวเคราะห์พัลซาร์ พวกเขาประหลาดใจที่นักดาราศาสตร์จำนวนมากที่คาดหวังว่าจะได้พบดาวเคราะห์เพียงรอบ ๆ ดาวฤกษ์แถบลำดับหลัก ด้วยความไม่แน่นอนของระบบที่เพิ่มขึ้นล้อมรอบเนื่องจากในอ้างสิทธิของดาวเคราะห์พัลซาร์อยู่รอบ ๆ PSR 1829-10 ก่อนหน้านั้นจะต้องมีการถอนเนื่องจากข้อผิดพลาดในการคำนวณ ต่อมาดาวเคราะห์ที่ถูกค้นพบเพิ่มเติม นอกจากระบบนี้ อาจจะมีแถบดาวเคราะห์น้อยหรือแถบไคเปอร์

ดาวเคราะห์ที่เชื่อว่าจะเป็นผลจากรอบที่สองของการก่อตัวของระบบดาวเคราะห์ ที่เกิดจากซากมหานวดารา หรือควาร์กโนวา

ดาวเคราะห์ของ PSR B1257+12 ถูกกำหนดจาก A ถึง C ซึ่งแตกต่างจากดาวเคราะห์รอบ ๆ ดาวฤกษ์ทั่วไปซึ่งเป็นไปตามมาตรฐานที่ดาวเคราะห์ที่ค้นพบครั้งแรกในระบบ b ตามด้วย C และอื่น ๆ อยู่

## อ้างอิง

* 
* 
* 

## แหล่งข้อมูลอื่น
* Pulsar Planets 
* PSR 1257+12  on *[http://exoplanet.eu/index.php The Extrasolar Planets Encyclopaedia] *
* 

หมวดหมู่:พัลซาร์
หมวดหมู่:กลุ่มดาวหญิงสาว
หมวดหมู่:ระบบดาวเคราะห์
หมวดหมู่:วัตถุทางดาราศาสตร์ที่ค้นพบในปี พ.ศ. 2533
สหพันธ์ขุนนางนอกราชอำนาจ

[thumb|right|240px|[ชาร์ลส์เดอะโบลด์ผู้ก่อตั้งสหพันธ์]]
**สหพันธ์ขุนนางนอกราชอำนาจ** () ประเทศเยอรมนี เป็นกลุ่มพันธมิตรของขุนนางในยุคกลางที่ก่อตั้งขึ้นในปี ค.ศ. 1465 ในการต่อต้านอำนาจการปกครองจากศูนย์กลางโดยพระเจ้าหลุยส์ที่ 11แห่งราชอาณาจักรฝรั่งเศส บุคคลสำคัญที่เป็นผู้วางรากฐานของสหพันธ์คือชาร์ลส์เดอะโบลด์เคานท์แห่งชาโรเลส์บุตรของฟิลลิปเดอะกูด ดยุคแห่งเบอร์กันดี โดยมีพระอนุชาของพระเจ้าหลุยส์ชาร์ลส์เดอวาลัวส์ ดยุคแห่งแบร์รีเป็นหุ่นเชิด

## อ้างอิง

* Adams, George, *The Growth of the French Nation*, Chautauqua Century Press, 1896.
* Hoyt, Robert, *Europe in the Middle Ages*, Harcourt, Brace and World, Inc., 2nd ed., 1966

หมวดหมู่:ประวัติศาสตร์ฝรั่งเศส
CoRoT

**COROT** (ย่อมาจาก **CO**nvection **RO**tation and planetary **T**ransits ; หรือ "การพา การหมุน และการเคลื่อนผ่านของดาวเคราะห์") คือปฏิบัติการทางอวกาศ นำโดยองค์การอวกาศฝรั่งเศส (CNES; French Space Agency) ร่วมมือกับองค์การอวกาศยุโรปและองค์กรนานาชาติอื่น มีวัตถุประสงค์หลัก 2 ประการคือ การค้นหาดาวเคราะห์นอกระบบที่มีคาบโคจรสั้น โดยเฉพาะดวงที่มีลักษณะเป็นดาวเคราะห์คล้ายโลก และการตรวจวัดคาบการแกว่งตัวของดาวฤกษ์ (asteroseismology) ที่มีลักษณะคล้ายดวงอาทิตย์ COROT ถูกส่งออกสู่อวกาศเมื่อวันที่ 27 ธันวาคม ค.ศ. 2006 เวลา 14:28:00 UTC ด้วยจรวดนำส่งโซยูส และรายงานแสงแรกกลับมาเมื่อวันที่ 18 มกราคม ค.ศ. 2007 นับได้ว่า COROT เป็นยานอวกาศลำแรกที่อุทิศภารกิจแก่การค้นหาดาวเคราะห์นอกระบบโดยเฉพาะ ดาวเคราะห์นอกระบบดวงแรกที่ COROT ตรวจพบคือ COROT-1b ตรวจพบเมื่อเดือนพฤษภาคม ค.ศ. 2007 เดิมคาดว่าปฏิบัติการจะสิ้นสุดภายในเวลา 2.5 ปีนับจากวันส่งขึ้น แต่นับถึงปัจจุบัน COROT ยังปฏิบัติหน้าที่อยู่และคาดว่าจะทำหน้าที่ไปจนถึงเดือนมกราคม ค.ศ. 2010

## อ้างอิง

## แหล่งข้อมูลอื่น
### ภาพรวมในสื่อต่างๆ
* CoRoT N2 Public archive 

* 
*  *Note: only first two paragraphs are free online*
* 


### เกี่ยวกับปฏิบัติการ

* 
* 
* 
* 
* 


หมวดหมู่:ดาวเทียมโคจรรอบโลก
หมวดหมู่:ดาวเทียมของฝรั่งเศส
หมวดหมู่:การสำรวจอวกาศ
หมวดหมู่:ซีเนส
หมวดหมู่:องค์การอวกาศยุโรป
หมวดหมู่:กล้องโทรทรรศน์อวกาศ
วัดยางโทน

**วัดยางโทน** อาจหมายถึง

* วัดยางโทน จังหวัดกาญจนบุรี
* วัดยางโทน อำเภอเมืองนครสวรรค์ จังหวัดนครสวรรค์
* วัดยางโทน อำเภอลาดยาว จังหวัดนครสวรรค์
* วัดยางโทน จังหวัดอุตรดิตถ์
* วัดยางโทนวนาราม จังหวัดพิจิตร
* วัดยางโทนสามัคคี จังหวัดลพบุรี

ยางโทน
วัดยางโทน (จังหวัดอุตรดิตถ์)

**วัดยางโทน** ตั้งอยู่ในตำบลวังดิน อำเภอเมือง จังหวัดอุตรดิตถ์ เป็นวัดประจำหมู่บ้านยางโทน และเป็นวัดที่ประดิษฐานพระพุทธโคดมศรีศากยมุนี พระพุทธรูปสำคัญ 1 ใน 9 องค์ ของจังหวัดอุตรดิตถ์

## ประวัติ

## อาณาเขตที่ตั้งวัด

## ศาสนสถาน-ถาวรวัตถุ

## ข้อมูลจำเพาะ

## ดูเพิ่ม
* พระพุทธโคดมศรีศากยมุนี

## อ้างอิง

ยางโทน
ยางโทน
ทัลซา

**ทัลซา** (, ) เป็นเมืองใหญ่อันดับสองของรัฐโอคลาโฮมา รองจากเมืองโอคลาโฮมาซิตี และใหญ่เป็นอันดับที่ 45 ของสหรัฐอเมริกา มีประชากร 385,635 คนในปี ค.ศ. 2008, ทัลซายังเป็นเมืองหลักของเขตนครทัลซาและปริมณฑลซึ่งมีประชากรทั้งหมด 916,079 คน และคาดว่าจะมีประชากรถึงหนึ่งล้านคนในระหว่างปี ค.ศ. 2010 ถึง 2012 ทัลซาตั้งอยู่ในทัลซาเคาน์ตี เคาน์ตีที่มีความหนาแน่นของประชากรมากที่สุดในรัฐโอคลาโฮมา และยังครอบคลุมถึงออสเซจเคาน์ตี วาโกเนอร์เคาน์ตี และโรเจอร์สเคาน์ตี

ทัลซามีการตั้งถิ่นฐานตั้งแต่ทศวรรษที่ 1830 โดยชาวครีค ซึ่งเป็นชนพื้นเมืองอเมริกา ในปี ค.ศ. 1921 มีเหตุการณ์การจลาจลครั้งรุนแรง เป็นเหตุการณ์รุนแรงที่สุดครั้งหนึ่งในประวัติศาสตร์สหรัฐอเมริกา ต่อมาในคริสต์วรรษที่ 20 ทัลซาได้รับการขนานนามว่าเป็น *เมืองหลวงแห่งน้ำมันของโลก* () ซึ่งมีที่มาโดยเมืองนี้เป็นศูนย์กลางของอุตสาหกรรมน้ำมันขนาดใหญ่ที่สุดแห่งหนึ่งของสหรัฐอเมริกา เมืองทัลซา และเมืองอื่นๆ ที่ใกล้เคียง ได้เรียกร้องสิทธิ์ให้เป็นจุดกำเนิดของทางหลวงสหรัฐหมายเลข 66 ทัลซายังเป็นที่รู้จักกันดีเกี่ยวกับดนตรีแนวเวสเทิร์นสวิง

ก่อนหน้านั้นเมืองได้พึ่งพาเฉพาะอุตสาหกรรมน้ำมัน แต่หลังจากการเปลี่ยนแปลงทางเศรษฐกิจใหม่ๆ ทำให้เกิดฐานทางเศรษฐกิจด้านพลังงาน การเงิน การบิน โทรคมนาคม และเทคโนโลยี และมีสถาบันอุดมศึกษาสองแห่งที่อยู่ในเมือง ซึ่งควบคุมดูแลโดย NCAA ได้แก่มหาวิทยาลัยโอรัล โรเบิร์ตส และมหาวิทยาลัยทัลซา

ทัลซาตั้งอยู่ในร่องทอร์นาโด (Tornado Alley) ซึ่งมักจะเกิดสภาพอากาศที่รุนแรง และเมืองยังตั้งอยู่ติดแม่น้ำอาร์คันซอ บริเวณเชิงเขาภูเขาโอซาร์คทางตะวันออกเฉียงเหนือของโอคลาโฮมา ประชาชนที่อาศัยอยู่ในเมืองทัลซาเรียกว่า *ชาวทัลซานส์* (Tulsans)

## เมืองพี่น้อง
ทัลซามีเมืองพี่น้องทั้งหมด 8 เมือง ดังนี้

*  เป่ยหาย - ประเทศจีน
*  เซลเลอ - ประเทศเยอรมนี
*  อาเมียงส์ - ประเทศฝรั่งเศส
*  ซานหลุยส์โพโตซี - ประเทศเม็กซิโก
*  ไทเบียเรียส - ประเทศอิสราเอล
*  อุสึโนะมิยะ - ประเทศญี่ปุ่น
*  เซเลโนกราด - ประเทศรัสเซีย
*  เกาซุง - ไต้หวัน

## อ้างอิง

## แหล่งข้อมูลอื่น

* เว็บไซด์อย่างเป็นทางการ
* Tulsa Chamber of Commerce
* Tulsa Convention & Visitors Bureau 
* เว็บไซด์ตำรวจทัลซา
* วิสัยทัศน์ ค.ศ. 2025
* Tulsa Parks
* Tulsa's River Parks

หมวดหมู่:เมืองในรัฐโอคลาโฮมา
แซมมี ลี

**แซมมวล "แซมมี" ลี** () เกิดเมื่อวันที่ 7 กุมภาพันธ์ ค.ศ. 1959 เป็นโค้ชฟุตบอลชาวอังกฤษ อดีตนักฟุตบอล เขามีผลงานกับสโมสรฟุตบอลลิเวอร์พูล ในช่วงคริสต์ทศวรรษ 1970 และ 1980 ในตำแหน่งกองกลาง

## อ้างอิง

## แหล่งข้อมูลอื่น

* 
* Liverpool player profile
* LFCHistory.net profile
* Liverpool appearances (1975-81) at Sporting-heroes.net
* Liverpool appearances (1981-86) at Sporting-heroes.net
* Thisisanfield.com exclusive interview

หมวดหมู่:นักฟุตบอลชาวอังกฤษ
หมวดหมู่:นักฟุตบอลทีมชาติอังกฤษ
หมวดหมู่:นักฟุตบอลจากลิเวอร์พูล
หมวดหมู่:กองกลางฟุตบอล
หมวดหมู่:ผู้เล่นในลาลิกา
หมวดหมู่:ผู้เล่นสโมสรฟุตบอลลิเวอร์พูล
หมวดหมู่:ผู้เล่นสโมสรฟุตบอลควีนส์พาร์กเรนเจอส์
หมวดหมู่:ผู้เล่นเซอา โอซาซูนา
หมวดหมู่:ผู้เล่นสโมสรฟุตบอลเซาแทมป์ตัน
หมวดหมู่:ผู้เล่นสโมสรฟุตบอลโบลตันวอนเดอเรอส์
หมวดหมู่:ผู้จัดการทีมฟุตบอลชาวอังกฤษ
หมวดหมู่:ผู้จัดการทีมฟุตบอลในพรีเมียร์ลีก
หมวดหมู่:ผู้จัดการทีมสโมสรฟุตบอลโบลตันวอนเดอเรอส์
หมวดหมู่:เจ้าหน้าที่สโมสรฟุตบอลเซาแทมป์ตัน
มอเตอร์เฮด

**มอเตอร์เฮด** () เป็นวงร็อกอังกฤษก่อตั้งวงในปี 1975 โดยเลมมี มือเบส นักร้อง นักแต่งเพลง วงเป็นส่วนหนึ่งของการเคลื่อนไหวของดนตรีนิวเวฟออฟบริติชเฮฟวีเมทัล ที่ได้รับการกระตุ้นเพลงเฮฟวีเมทัลอีกครั้งในช่วงปลายคริสต์ทศวรรษ 1970 และต้นคริสต์ทศวรรษ 1980 มอเตอร์เฮดประสบความสำเร็จในต้นคริสต์ทศวรรษ 1980 ที่มีซิงเกิลหลายซิงเกิลประสบความสำเร็จบนชาร์ตท็อป 40 ชาร์ต และอัลบั้มอย่าง *Overkill*, *Bomber*, *Ace of Spades* โดยเฉพาะอย่างยิ่งอัลบั้มชุด *No Sleep 'til Hammersmith* ทำให้วงมีชื่อเสียงในฐานะวงร็อกแถวหน้าของสหราชอาณาจักร

ขณะที่แนวเพลงทั่วไปของวงจะเป็นแนวเพลง แทรชเมทัล  แต่ทั้งนี้ตัวเลมมีเองไม่ชอบที่จะแบ่งแนวเพลงเป็นประเภทดังกล่าว เขาพอใจกับการเรียกอธิบายแนวเพลงง่าย ๆ ว่าเป็น ร็อกแอนด์โรล แนวเพลงของวงยังคงเดิมตลอดการทำงานของพวกเขา โดยพวกเขาพึงพอใจที่จะเล่นในสิ่งที่เขาพึงพอใจและทำได้ดีที่สุด รวมถึงการชื่นชอบในเพลงร็อกแอนด์โรลยุคแรก ๆ เห็นได้จากเพลงที่พวกเขานำมาทำใหม่ในบางครั้ง ส่วนเนื้อเพลงขอวงจะกล่าวถึงสงคราม การต่อสู้ของความดีและความชั่ว การใช้อำนาจในทางที่ผิด พฤติกรรมสำส่อนทางเพศ การติดสารเสพติด และเส้นทางชีวิต วงยังมีโลโก้ที่มีจุดเด่น เป็นหน้าที่มีเขี้ยวที่เกินหน้าเขาของหมูป่ากับโซ่และตะปู ออกแบบโดยศิลปินที่ชื่อ โจ ปีทาก์โน ในปี 1977 ออกแบบสำหรับอัลบั้มชุด *Motörhead* และยังปรากฏในหลาย ๆ ปกของอัลบั้มถัด ๆ มา วงติดอันดับ 26 ของการจัดอันดับทางช่องวีเอชวัน ในหัวข้อ 100 ศิลปินฮาร์ดร็อกที่ยอดเยี่ยมที่สุด

## ผลงานอัลบั้ม

* *[[Motörhead (album)|Motörhead]]* (1977)
* *[[Overkill (album)|Overkill]]* (1979)
* *[[Bomber (album)|Bomber]]* (1979)
* *[[Ace of Spades (album)|Ace of Spades]]* (1980)
* *[[Iron Fist (album)|Iron Fist]]* (1982)
* *[[Another Perfect Day]]* (1983)
* *[[Orgasmatron (album)|Orgasmatron]]* (1986)
* *[[Rock 'n' Roll (Motörhead album)|Rock 'n' Roll]]* (1987)
* *[[1916 (album)|1916]]* (1991)
* *[[March ör Die]]* (1992)
* *[[Bastards (Motörhead album)|Bastards]]* (1993)
* *[[Sacrifice (Motörhead album)|Sacrifice]]* (1995)
* *[[Overnight Sensation]]* (1996)
* *[[Snake Bite Love]]* (1998)
* *[[We Are Motörhead]]* (2000)
* *[[Hammered (Motörhead album)|Hammered]]* (2002)
* *[[Inferno (album)|Inferno]]* (2004)
* *[[Kiss of Death (Motörhead album)|Kiss of Death]]* (2006)
* *[[Motörizer]]* (2008)
* *[[The Wörld Is Yours]]* (2010)
* *[[Aftershock (Motörhead album)|Aftershock]]* (2013)
* *[[Bad Magic]]* (2015)

## อ้างอิง

หมวดหมู่:กลุ่มดนตรีเฮฟวีเมทัลสัญชาติอังกฤษ
หมวดหมู่:ผู้ที่ได้รับรางวัลแกรมมี
หมวดหมู่:กลุ่มดนตรีที่ก่อตั้งในปี พ.ศ. 2518
หมวดหมู่:วงกลุ่มสามสัญชาติอังกฤษ
หมวดหมู่:กลุ่มดนตรีจากลอนดอน
บีนคอทสตีลลิ่ง

"**บีนคอทสตีลลิ่ง**" (Been Caught Stealing) เป็นซิงเกิลของเจนส์แอดดิชัน ออกจำหน่ายในปี ค.ศ. 1990 เพลงนี้ขึ้นโมเดิร์นร็อกชาร์ตอันดับสูงสุดที่ 1 เป็นเวลา 6 สัปดาห์ เพลงนี้บรรจุในผลงานอัลบั้มชุด **Ritual de lo Habitual** 

หมวดหมู่:ซิงเกิลในปี พ.ศ. 2533
ฟีลิปที่ 2 ดยุกแห่งออร์เลอ็อง

**ฟีลิปที่ 2 ดยุกแห่งออร์เลอ็อง** (ฟีลิป ชาร์ล; 2 สิงหาคม ค.ศ. 1674&nbsp;– 2 ธันวาคม ค.ศ. 1723) เป็นเจ้าชาย ทหาร และรัฐบุรุษชาวฝรั่งเศส ผู้ดำรงตำแหน่งผู้สำเร็จราชการแผ่นดินแห่งราชอาณาจักรฝรั่งเศสระหว่าง ค.ศ. 1715 จนถึง ค.ศ. 1723 เมื่อแรกประสูติฟีลิปมีบรรดาศักดิ์เป็นดยุกแห่งชาร์ทร์ เป็นพระโอรสในแมซือร์ฟีลิปที่ 1 ดยุกแห่งออร์เลอ็อง ผู้เป็นพระอนุชาในพระเจ้าหลุยส์ที่ 14 และแมดาเมอเอลีซาแบ็ต ชาร์ล็อต ดัชเชสแห่งออร์เลอ็องจากราชวงศ์วิทเทลส์บัค ในปี ค.ศ. 1692 ฟิลิปสมรสกับฟร็องซัว-มารีแห่งบูร์บงผู้เป็นพระราชธิดาองค์เล็กในพระเจ้าหลุยส์ที่ 14 กับมาดาม เดอ มงต์เตสป็อง

ฟีลิปได้รับการแต่งตั้งให้เป็นผู้สำเร็จราชการแผ่นดินแห่งฝรั่งเศสในพระเจ้าหลุยส์ที่ 15 จนเมื่อพระองค์ทรงบรรลุนิติภาวะในปี ค.ศ. 1723 สมัยการปกครองของฟีลิปเรียกว่า "สมัยผู้สำเร็จราชการ" (Régence) บางครั้งฟีลิปก็ได้รับการขนานนามในการอ้างอิงทางประวัติศาสตร์ว่า "ผู้สำเร็จราชการ" (le Régent)

## อ้างอิง

* Antoine, Michel, *Louis XV*, Librairie Arthème Fayard, Paris, 1989 (French).
* Dufresne, Claude, *Les Orléans*, CRITERION, Paris, 1991, (French).
* Erlanger, Philippe, *Louis XIV*, Librairie Arthème Fayard, Paris 1965, reprinted by Librairie Académique Perrin, Paris, 1978, (French).
* Erlanger, Philippe, *Louis XIV*, translated from the French by Stephen Cox, Praeger Publishers, New York, 1970, (English).
* Haggard, Andrew C.P., *The Regent of the Roués*, Hutchison & Co, London, 1905, (English)
* Lewis, W. H., *The Scandalous Regent*, Andre Deutsch, London, 1961, (English).
* Meyer, Jean, *Le Régent (1674-1723)*, Editions Ramsay, Paris, 1985, (French).
* Petitfils, Jean-Christian, *Le Régent*, Librairie Arthème Fayard, Paris, 1986, (French).
* Pevitt, Christine, *Philippe, Duc d'Orléans: Regent of France*, Weidenfeld & Nicolson, London, 1997, (English).
* Shennan, J. H., *Phillippe, Duke of Orleans: Regent of France*, Thames and Hudson, London, 1979, (English).
* Patricia M. Ranum, *Portraits around Marc-Antoine Charpentier* (Baltimore, 2004), pp.&nbsp;324-27 (where Philippe is attributed the number "III," as some genealogies do.

## ดูเพิ่ม
* พระเจ้าหลุยส์ที่ 15 แห่งฝรั่งเศส

หมวดหมู่:ดยุกแห่งออร์เลอ็อง
หมวดหมู่:บุคคลในคริสต์ศตวรรษที่ 17
หมวดหมู่:บุคคลในคริสต์ศตวรรษที่ 18
หมวดหมู่:ผู้สำเร็จราชการแทนพระองค์
หมวดหมู่:ดยุกแห่งวาลัว
หมวดหมู่:ดยุกแห่งมงป็องซีเย
หมวดหมู่:ดยุกแห่งชาทร์
หมวดหมู่:ดยุกแห่งเนอมูร์